De assyriske interesser lå mod vest, og Kong [[Assurnasirpal]] II (883-859 f.Kr.) nåede som den første af de nyassyriske konger frem til Middelhavet. Han indførte nye militære strategier og gjorde de besejrede egne til assyriske provinser med guvernører. Assurnasirpal II genopbyggede hovedstaden Nimrud og opførte et nyt palads med en fremragende nyskabelse, som kom til at revolutionere paladsarkitekturen: Hundredvis af [[Assyriske paladsrelieffer|alabastrelieffer]] var opstillet langs paladsets vægge med religiøse og politiske scener. Budskabet har været klart for de besøgende: Dette var verdens hovedstad og kongen dens ubestridte leder.
Filosofi Samfund Historie Tidligere_riger,_stater,_protektorater,_kolonier_og_lande Civilisationer